Diari Oficial de la Generalitat Valenciana


Sumari del DOGV 9342, del 18-05-2022 (2022/4123)

ACORD de 3 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Remedios Albalat Gadea.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4123


Data del document
:   03-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 de novembre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Remedios Albalat Gadea. [2022/4123]  
Núm. d'expedient: EIP 337/2016.  
Causant: Remedios Albalat Gadea. DNI: \*\*\*\*844\*\*.  
Lloc i data de la defunció: Alcoi (Alacant), 9 de juny de 2016.  
Últim domicili: Planes (Alacant).  
  
Antecedents de fet  
Mitjançant ofici de data 10 d'agost de 2016 de la Direcció Territorial d'Alacant, es trasllada a aquesta conselleria escrit de Manuel Morejón Molina, advocat, comunicant la defunció sense testar i sense hereus coneguts de Remedios Albalat Gadea, amb DNI \*\*\*\*844\*\*, qui va estar tutelada per la Generalitat.  
La causant Remedios Albalat Gadea, va morir a Alcoi (Alacant) en data 9 de juny de 2016, sense testament ni familiars amb dret a heretar per successió intestada.  
Els únics béns i drets de la causant a data de la seua defunció eren els drets hereditaris de l'herència de la seua tia Adelina Gadea Rodrigo (titular del DNI, número \*\*\*\*486\*\*), qui va morir a Barcelona, el dia 28 d'abril de 2011, ostentant el veïnatge civil català i trobant-se fadrina i sense descendents.  
Que, si bé la citada causant va morir amb testament atorgat a favor de la seua germana Rosario Gadea Rodrigo, que morí abans que ella, sense clàusula de substitució, va caldre instar l'oportuna sol·licitud per a la Declaració d'Hereus abintestat que figura sota el núm. 1352/2012 Secció 4a, davant el Jutjat de Primera Instància número quaranta-u de Barcelona, que admesa a tràmit i en virtut de la qual, previ examen de les proves aportades, i conforme al que es disposa en l'article 442.9, 442.11 i següents del Llibre IV, Successions, del Codi Civil de Catalunya, Llei 10/2008, de 10 de juliol vigent a la seua defunció, es va declarar per notorietat mitjançant interlocutòria dictada per aquest jutjat de data 28 de juny de 2013, que els únics hereus abintestat d'Adelina Gadea Rodrigo, eren els seus cinc cosins Alfredo, i Ascensión Gadea Jorge, Remedios Albalat Gadea, María, i Enriqueta Rodrigo Pérez, els qui heretaran per caps.  
Igualment, és hereva, en virtut d'interlocutòria de notorietat de declaració d'hereus abintestats, de 26 de febrer de 2013, d'Antonio Albalat Cebriá i Remedios Gadea Català.  
Amb data 26 de setembre de 2016, la directora general de Sector Públic i Patrimoni, va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
Amb data 9 de novembre de 2018, el director general del Sector Públic, Model Econòmic i Patrimoni va signar resolució d'incoació de l'expedient de declaració administrativa d'hereus abintestat de la causant a dalt indicada, que es publicà en el DOGV de 30 de gener de 2019 i s'exposà al tauler d'edictes de l'Ajuntament d'Alcoi pel termini d'un mes.  
Amb data 20 d'octubre de 2020, es va dictar Resolució de la Direcció General del Sector Públic i Patrimoni, de terminació d'expedient de declaració administrativa d'hereus abintestat i acceptació de l'herència de Remedios Albalat Gadea per la Generalitat, obtingut l'informe favorable de l'Advocacia General de la Generalitat, que es publicà en el DOGV de 6 de novembre de 2020 i s'exposà en la pàgina web de la conselleria.  
Per Resolució de 23 d'octubre de 2020, de la directora general de Sector Públic i Patrimoni, es va aprovar la relació de béns i drets que integren el cabal relicte, i es va publicar en el DOGV de 6 de novembre de 2020.  
El 17 d'agost de 2021 es va sol·licitar al Registre de la Propietat de Cocentaina la inscripció a nom de la Generalitat dels immobles de què era titular la causant.  
Amb data 15 d'octubre de 2021 es rep qualificació desfavorable d'inscripció, al·legant la caducitat del procediment.  
Amb data 28 d'octubre de 2021 se signa per la directora general de Sector Públic i Patrimoni resolució de caducitat del procediment.  
De les actuacions prèvies resulta que no consta l'existència de persones amb dret a heretar, per la qual cosa escau iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del o previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereva abintestada de Remedios Albalat Gadea, per no haver-se produït la prescripció.  
  
Segon  
Incorporar els actes i tràmits el contingut dels quals s'haguera mantingut igual de no haver-se produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència de persones amb dret a heretar.  
Qualsevol persona podrà presentar aquestes al·legacions o aportar documents o altres elements de judici, en qualsevol moment anterior a la resolució del procediment.  
  
València, 3 de novembre de 2021.- La directora general del Sector Públic i Patrimoni: Isabel Castelló García.